एक राष्ट्रीय सर्वेक्षण के अनुसार भारत में बुजुर्गों की उपस्थिति लगभग 30% से 35% है और इनमें से बहुत थोड़े ऐसे भाग्यशाली है जो आर्थिक रूप से आश्रित नहीं हैं. उनसे भी कम वे हैं जिन्हें परिवार का पोषण और संरक्षण प्राप्त है यानि कि वे अपने बच्चो के संरक्षण में हैं और उनमें भी वो जिन्हें प्यार, सम्मान प्राप्त है नगण्य हैं. हमें उनके लिये संतोष है, पर जिन्हें ये सुख नहीं प्राप्त है वो अपमान और नारकीय जीवन जी रहे हैं. सरकारी प्रयास यथा वृद्धावस्था पेंशन सभी को उपलब्ध नहीं जो है भी वो इस महंगाई में ऊँट के मुँह में जीरे के समान ही है. हमारे यहाँ वृद्धाश्रम का चलन भी नहीं है जहाँ विदेशों के समान लोग अपनी इस अवस्था को थोडा आराम और सुख से जी सकें.